«Իրատես de facto» ակումբում հայաստանյան լրատվամիջոցների ուշադրությունից վրիպած այս իրողությունը հիշեցրեց քաղաքագետ ԷԴԻԿ ՀՈՎՍԵՓՅԱՆԸ, նշելով, որ Թուրքիայի հատուկ ծառայությունները զբաղվում են արխիվների հիմնախնդրով. «Եթե մի փոքր շրջանում այդքան հայ է հայտնաբերվել, ապա մնացած շրջաններում ինչքա՞ն կլինի։ 1831-ին Օսմանյան Թուրքիայում անցկացված մարդահամարի տվյալները մինչև հիմա փակ են, չկան: Թուրքիայի պետական արխիվը հայտարարեց, որ կթվայնացնի դրանք: Միլիոնավոր փաստաթղթերից թվայնացվել են՝ Վան նահանգից՝ 0, Ադանայից՝ 14, Դիարբեքիրից՝ 6, Մարաշից՝ 12, Ստամբուլից՝ 577, կայսրության արևելյան և սևծովյան հայաշատ նահանգներից՝ 215 փաստաթուղթ: Այսքանը: Եթե մենք չենք կարողանում ասել հայության ճիշտ թիվը, հետագայում պահանջներ ներկայացնելիս ինչո՞վ ենք առաջնորդվելու»: